**8517 Magyargencs, Petőfi u. 127.**

**ikt.szám:…….../2023.**

**J E G Y Z Ő K Ö N Y V**

Készült: Magyargencs Község Önkormányzata Képviselő-testületének 2023. április 27-i rendkívüli nyilvános üléséről, mely 18 óra 00 perckor kezdődött.

Az ülés helye: Polgármesteri Hivatal Magyargencs

Jelen vannak: Magyargencs Község Önkormányzata Képviselő-testülete részéről

Boros Tamás Polgármester

dr. Thoma Elek alpolgármester

Boros Norbert

 Erdély Tamás

 Vida Gábor

Távol van: -

Tanácskozási joggal: Novák Edit aljegyző

 Horváth László HVB elnök

Érdeklődő: - fő

Boros Tamás polgármester köszönti a megjelenteket, kéri, hogy álljanak fel, és 1 perces néma csenddel emlékezzenek meg elhunyt Bálint Ferenc képviselőtársukról. Megállapítja, hogy Magyargencs Község Képviselő-testülete határozatképes, mivel a megválasztott 5 fő képviselő közül 5 fő jelen van. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Magyargencs község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**16/2023.(IV.27.) önkormányzati határozat**

Magyargencs Község Önkormányzatának képviselő-testülete 2023. április 27-i ülésének napirendjét az alábbiak szerint határozza meg:

1. Önkormányzati képviselő eskütétele, Megbízó levél átadása

Előadó: polgármester

1. Ügyrendi Bizottság tagjának, elnökének megválasztása

Előadó:polgármester

1. A közterületek elnevezéséről és a házszámozásról szóló …/2023. (IV…) önkormányzati rendelet elfogadása

Előadó:polgármester

1. Pápai Rendőrkapitányság 2022. évi tevékenységéről szóló beszámoló elfogadása

Előadó: polgármester

1. Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2022 évi munkájáról szóló beszámoló elfogadása

Előadó: polgármester

1. Pápakörnyéki Önkormányzatok Feladatellátó Intézménye házi segítségnyújtás 2022 évi munkájáról szóló beszámoló elfogadása

Előadó: polgármester

1. Átfogó értékelés a 2022. évi gyermekjóléti és gyermekvédelmi

feladatokról

 Előadó: polgármester

1. Kultúrház bérleti díjának tárgyalása

Előadó: polgármester

1. Falugondnoki munkakör betöltésére pályázat kiírása

Előadó:polgármester

1. Vegyes ügyek

Előadó: polgármester

**Napirendek tárgyalása:**

**1)Önkormányzati képviselő eskütétele, Megbízó levél átadása**

**Előadó: polgármester**

Boros Tamás polgármester tájékoztatta a megjelenteket, hogy 2023. április 5 napján Bálint Ferenc képviselő halála következtében megüresedett egy képviselői hely. Ennek betöltéséről gondoskodnunk kell. Felkérem a Helyi Választási Bizottság Elnökét, Horváth Lászlót, hogy ismertesse a 2019. október 13. magyargencsi önkormányzati képviselő választás eredményét, állapítsa mg ki a soron következő képviselő aki a megüresedett képviselői helyre mandátumot szerzett, majd adja át a képviselő megbízólevelét.

Horváth László HVB elnök elmondja, hogy a választáson 210 fő jelent meg, érvénytelen szavazatok száma 2 fő. Érvényes szavazatok száma 208 fő.

|  |  |  |  |  |
| --- | --- | --- | --- | --- |
|  1  | Boros Norbert | Független jelölt |  84 |  |
|  2  | Bálint Ferenc | Független jelölt |  155 |  |
|  3  | Vida Gábor | Független jelölt |  136  |  |
|  4  | Király Tibor József | Független jelölt |  9  |  |
|  5  | Dr. Thoma Elek | Független jelölt | 154 |  |
|  6  | Erdély Tamás | Független jelölt |  121 |  |
|  7  | Mitók Julianna | Független jelölt |  44  |  |
|  8  | Győrffyné Mészáros Emőke | Független jelölt |  61  |  |

A képviselői szavazatok közül az eredmény megállapításánál megállapítást nyert, hogy a település 4 fős képviselő-testületének tagjai október 12-én:

- Bálint Ferenc

- dr. Thoma Elek

- Vida Gábor

- Erdély Tamás

2023. április 5 napján Bálint Ferenc elhunyt, így a képviselői mandátumot a soron következő legtöbb szavazatot elért független jelölt Boros Norbert 84 szavazattal nyerte el. Gratulálok neki és átadom megbízó levelét.

Boros Tamás polgármester ezt követően kéri a jelenlévőket, hogy álljanak fel az eskütételhez, hogy az újonnan mandátumot nyert képviselő eskütételét meghallgassák. Felkéri Boros Norbertet, hogy mondja utána az eskü szövegét:

Eskütétel: „Én, (….) becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; helyi önkormányzati képviselői tisztségemből eredő feladataimat Magyargencs fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.

Isten engem úgy segéljen!”

Megállapítja, hogy Magyargencs község új települési képviselője Boros Norbert a törvényben előírt esküt letette.

18 óra 07 perckor Horváth László HVB elnök távozik az ülésről.

**2.)Ügyrendi Bizottság tagjának, elnökének megválasztása**

**előadó: polgármester**

Boros Tamás polgármester elmondja, hogy az Mötv. 57. §(1) bekezdése alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait. Az ezer főt meg nem haladó lakosú településen a kötelező bizottsági feladat- és hatásköröket egy bizottság is elláthatja. Az Mötv. 58. § (1) bekezdése alapján nem lehet a bizottság elnöke vagy tagja a polgármester.

Magyargencs Község Önkormányzat Képviselő-testületének hatályos Szervezeti és Működési Szabályzata alapján állandó bizottságként az Ügyrendi Bizottságot hozott létre, 3 fővel. Mivel az elnöke Bálint Ferenc volt, és ő volt az ügyrendi bizottságtagja is, így ez a pozíció is megüresedett. Első körben az Ügyrendi Bizottság tagját választja meg a testület. Megkérdezi Boros Norbertet, elfogadja-e a jelölést az Ügyrendi Bizottság tagjának.

A képviselő a jelölést elfogadja.

Boros Tamás polgármester kéri a képviselők döntését egyesével.

Kéri, hogy kézfelemeléssel jelezze, aki elfogadja az előterjesztést. Kézfelemeléssel jelezze aki nemmel szavaz, tartózkodik.

Boros Norbert képviselő kéri a szavazásból történő kizárását.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**17/2023. (IV.27.) önkormányzati határozat**

Magyargencs Község Önkormányzat Képviselő-testülete jelen határozatával úgy döntött, hogy Boros Norbert képviselőt kizárja a szavazásból érintettség okán.

Felelős: alpolgármester

Határidő: azonnal

Boros Tamás polgármester megkérdezi, hogy az előterjesztéssel kapcsolatban a képviselők részéről van-e kérdés, észrevétel?

Módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**18/2023.(IV.27.) önkormányzati határozata**

Magyargencs Község Önkormányzatának Képviselő-testülete Boros Norbert magyargencsi lakost az Ügyrendi Bizottság tagjává megválasztja

Határidő: azonnal

Felelős: polgármester

Boros Tamás polgármester javasolja Vida Gábor képviselőt az Ügyrendi Bizottság elnökének.

Boros Tamás polgármester megkérdezi, hogy az előterjesztéssel kapcsolatban a képviselők részéről van-e kérdés, észrevétel?

Vida Gábor képviselő kéri a szavazásból történő kizárását.

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**19/2023. (IV.27.) önkormányzati határozat**

Magyargencs Község Önkormányzat Képviselő-testülete jelen határozatával úgy döntött, hogy Vida Gábor képviselőt kizárja a szavazásból érintettség okán.

Felelős: alpolgármester

Határidő: azonnal

Boros Tamás polgármester megkérdezi, hogy az előterjesztéssel kapcsolatban a képviselők részéről van-e kérdés, észrevétel?

Módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 4 igen szavazattal, ellenszavazat és tartózkodás nélkül a következő határozatot hozta:

**20/2023.(IV.27.) önkormányzati határozata**

Magyargencs Község Önkormányzatának Képviselő-testülete Vida Gábor magyargencsi lakost az Ügyrendi Bizottság elnökévé megválasztja.

Határidő: azonnal

Felelős: polgármester

**3)A közterületek elnevezéséről és a házszámozásról szóló …/2023. (IV…) önkormányzati rendelet elfogadása**

**Előadó:polgármester**

Boros Tamás polgármester elmondja, hogy a Kormányhivatal éves ellenőrzési tervében szerepel a közterületek elnevezéséről és a házszámozás szabályairól szóló rendelet. Ismerteti az előterjesztést.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**3/2023.(IV.28.) önkormányzati rendelete**

**Magyargencs község Önkormányzat Képviselő-testülete úgy döntött, hogy a közterületek elnevezéséről és a házszámozás szabályiról szóló, fenti** számú rendeletét az előterjesztésben foglaltaknak megfelelően megalkotja.

**4)Pápai Rendőrkapitányság 2022. évi tevékenységéről szóló beszámoló elfogadása**

**Előadó: polgármester**

Boros Tamás polgármester elmondja, hogy a beszámoló kiküldésre került, mindenki áttekinthette. Ismerteti a tartalmát. Elmondja, hogy a településen nagy problémák nincsenek. Jó lenne, ha a polgárőrség legalább a rendezvényeken fel tudna állni forgalom irányítási és egyéb segítő feladatokra. 15 évvel ezelőttig heti háromszori járőrözés volt. Most erre talán nincs szükség, de alkalmanként felállhatnának.

Boros Norbert képviselő elmondja, hogy nem ékezett megkeresés a körzeti megbízottól a közös járőrözésre, valamint két képviselő is tagja a polgárőrségnek, senki sem járőrözött.

Boros Tamás polgármester elmondja, hogy a körzeti megbízott jelenleg Rendes László, aki egyedüliként látja el a feladatokat az összes környező településen, telefonon tartjuk a kapcsolatot, sajnos nem sok idő jut ránk, a települések nagy száma miatt. A sebességmérést korábban kértük, az szokott lenni itt a faluban.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**21/2023.(IV.27.) önkormányzati határozata**

Magyargencs Község Önkormányzat Képviselő-testülete úgy döntött, hogy elfogadja a Pápai Rendőrkapitányság 2022. évi tevékenyégéről szóló beszámolóját. Felhatalmazza a polgármestert a szükséges intézkedések megtételére.

Felelős: polgármester

Határidő: azonnal

**5)Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2022 évi munkájáról szóló beszámoló elfogadása**

**Előadó: polgármester**

Boros Tamás polgármester elmondja, hogy megküldte a Pápakörnyéki Önkormányzatok Feladatellátó Intézménye a beszámolóját. Ismerteti a tartalmát. Ebben sem történt jelentős dolog, kisebb problémák vannak, a családsegítő és a védőnő együttműködve ellátja a feladatot. Ha probléma merül fel óvodában, iskolában, azonnal megteszik a jelzést a védőnő és a családsegítő felé.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**22/2023.(IV.27.) önkormányzati határozata**

Magyargencs Község Önkormányzat Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Család- és Gyermekjóléti Szolgálata 2022 . évi tevékenységének beszámolóját.

Felelős:polgármester

Határidő: azonnal

**6)Pápakörnyéki Önkormányzatok Feladatellátó Intézménye házi segítségnyújtás 2022 évi munkájáról szóló beszámoló elfogadása**

**Előadó: polgármester**

Boros Tamás polgármester elmondja, hogy 1 fő biztosítja a gondozást. Térítésmentesen történik az ellátás. Olyan nem fordulhat elő, hogy egy rászoruló ne férjen bele az ellátásba. A szolgáltatásra nagy szükség van, sok az idős ember, a gyerekek dolgoznak, más településen is élnek. Azt tudomásul kell venni azonban, hogy nem mindenkit tud ellátni a rendszer, vannak olyan súlyos egészségügyi problémák, amikor már idősotthoni v. egészségügyi intézményi ellátásra van szükség. A szolgálat jól ellátja a funkcióját, és ami nem mellékes, ingyenesen jutnak a szolgáltatáshoz.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**23/2023.(IV.27.) önkormányzati határozata**

Magyargencs Község Önkormányzat Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Házi segítségnyújtás 2022 . évi tevékenységének beszámolóját.

Felelős:polgármester

Határidő: azonnal

**7)Átfogó értékelés a 2022. évi gyermekjóléti és gyermekvédelmi feladatokról**

 **Előadó: polgármester**

Boros Tamás polgármester ismerteti az előterjesztést.

Boros Tamás polgármester megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**24/2023.(IV.27.) önkormányzati határozata**

Magyargencs Község Önkormányzat Képviselő-testülete úgy döntött, hogy elfogadja Magyargencs Község Önkormányzat 2022. évi gyermekvédelmi feladatokról szóló beszámolóját.

Felelős:polgármester

Határidő: azonnal

**8)Kultúrház bérleti díjának tárgyalása**

**Előadó: polgármester**

Boros Tamás polgármester elmondja, hogy vannak olyan alkalmak, családi események, amikor elkérik a kultúrházat. Mivel most lett felújítva, megújult a vizesblokk is, időszerű lenne a bérleti díját megállapítani. Célszerű együtt kezelni a kastély pince helyiségével.

Megkérdezi, hogy mi a Képviselő-testület véleménye.

A Képviselő-testület a javaslattal egyetért.

Vida Gábor képviselő megkérdezi, hogy a környékben milyen díjak vannak.

Novák Edit aljegyző elmondja, hogy Nemesgörzsönyben az IKSZT bérleti díja helyi lakosnak 40 ezer Ft, amihez jön 40ezer Ft kaució, és a takarítási díj.

Vida Gábor képviselő 30 ezer Ft-ot javasol, és 30 ezer Ft kauciót, +5 ezer Ft takarítási költséget, a rezsi költséget óra leolvasása után meg lehet határozni. Valamint 10 óráig el kell hagyni a helyiséget. Ez a javaslat mindkét helyiségre vonatkozik.

Boros Tamás polgármester elmondja, hogy természetesen a helyi civil szervezeteknek , illetve közérdeket érintő ügyekben továbbra is térítésmentes lenne a helyiség használat.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**25/2023.(IV.27.) önkormányzati határozata**

Magyargencs Község Önkormányzat Képviselő-testülete úgy döntött, hogy a kultúrház, valamint a kastély pince helyiségének bérleti díját és az ahhoz kapcsolódó további díjakat az alábbiakban határozza meg:

* bérleti díj 30.000.- Ft/ alkalom, + 30. 000.- Ft kaució, valamint 5.000.- Ft/alkalom takarítási költség+ rezsi költség.

Az épületek bérlése esetén a helyiségeket legkésőbb 22 óráig el kell hagyni.

Bérleti díj fizetése alól mentesülnek a helyi civil szervezetek.

Közérdeket érintő ügyekben a helyiségek ingyenesen kiadhatóak.

Felelős: polgármester, aljegyző

Határidő :azonnal

Boros Tamás polgármester elmondja, hogy célszerű lenne a múzeum belépő díjait is felülvizsgálni, és módosítani. Jelenleg 400 Ft a gyerek, 500 Ft a felnőtt, 1500 Ft a családi, és 400Ft/fő a csoportos belépőjegy ára. Javasolja a gyerek és a csoport belépőjegyét 100.- Ft-tal emelni, a felnőtt és a családi belépőjegy árát pedig 200 Ft-tal.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**26/2023.(IV.27.) önkormányzati határozata**

Magyargencs Község Önkormányzat Képviselő-testülete úgy döntött, hogy a Hadtörténeti Múzeum belépőjegy árait az alábbiakban határozza meg:

Gyermek belépőjegy: 500 Ft/fő

Felnőtt belépőjegy: 700 Ft/fő

Családi belépőjegy: 1700 Ft/fő

Csoportos belépőjegy: 400 Ft/fő

Felelős: polgármester

Határidő:azonnal

**9)Falugondnoki munkakör betöltésére pályázat kiírása**

**Előadó:polgármester**

Boros Tamás polgármester elmondja, hogy Bálint Ferenc falugondnok sajnálatos halála folytán megüresedett a falugondnoki pozíció. Jelenleg helyettesítéssel Háriné Nagy Veronika van megbízva, aki a tavalyi év folyamán elvégezte a helyettes falugondnokoknak szóló tanfolyamot. Ismerteti a pályázati kiírás tartalmát. Elmondja, hogy minden fórumon ki lesz téve a hirdetés, hogy minél többen értesüljenek az állásról. A járművezetésben jártasság fontos szempont, mert előfordul, hogy nem csak Pápára kell menni, hanem esetlegesen Budapestre is, valamint olyan ember kell, akire bátran rá lehet bízni a gyerekeket. Ferit nagyon szerették az emberek, hozott egy nívót, szeretnénk, ha az új falugondnok is hasonló benyomást tenne a lakosokra. Fontos a kommunikáció is.

A pályázat közzé lesz téve a közigállás.hu oldalon, a jogszabályi előírásoknak megfelelően.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**27/2023.(IV.27.) önkormányzati határozata**

Magyargencs Község Önkormányzat Képviselő-testülete úgy döntött, a "Közalkalmazottak jogállásáról szóló" 1992. évi XXXIII. törvény 20/A. § alapján pályázatot hirdet Falugondnoki munkakör betöltésére.

**Tevékenységi kör (ellátandó feladatok):** Falugondnoki feladatok ellátása a szociális

igazgatásról és szociális ellátásról szóló 1993. évi III. törvény és végrehajtási rendeletei által

meghatározott feladatok és a Szakmai Program szerint. Falugondnokként ellátandó feladatok

köre: feladatellátási körében elsősorban alapellátási körbe tartozó feladatait látja el, másodsorban

– az alapellátási feladatok sérelme nélkül – egyéb szolgáltatásokat végez. Közreműködés az

étkeztetésben; Közreműködés a házi segítségnyújtás biztosításában; Közreműködés a közösségi

és szociális információk szolgáltatásában; Közreműködés az egyéb alapszolgáltatásokhoz való

hozzáférésben; Az egészségügyi ellátáshoz való hozzájutás segítése; A közösségi, művelődési,

sport- és szabadidős rendezvények szervezése, segítése; Egyéni hivatalos ügyek intézésének

segítése, lakossági igények továbbítása; Egyéb lakossági szolgáltatások biztosításában való

közreműködés; A falugondnoki szolgálat által nyújtott közvetett – az önkormányzati feladatok

megoldását segítő – szolgáltatások.

**Betöltendő állás szakmacsoportja:** önkormányzat

**Betöltendő állás munkakörének szakterülete (munkakörcsalád):** Egyéb

**Betöltendő állás jogviszonya:** Közalkalmazotti jogviszony (Kjt.)

**Foglalkoztatás időtartama, munkaideje, munkarendje, formája:** Határozatlan, 40 óra, teljes

munkaidő (heti 40 óra), Teljes munkaidő

**Munkavégzés helye:** Magyargencs

**Álláshirdető szervezet bemutatása:** Magyargencs Község Önkormányzata 8517 Magyargencs,

Petőfi u. 127.

**A munkáltatóval, állással kapcsolatos egyéb lényeges információ (pl. jogviszony létesítés**

**feltételei; próbaidő; illetmény/fizetés, speciális adatvédelmi tájékoztatás, szervezet**

**honlap címe stb.):** Az álláshellyel kapcsolatban bővebb tájékoztatást Boros Tamás polgármester

ad, a 06-30/3396774-as telefonszámon. A közalkalmazotti jogviszony 3 hónap próbaidő

kikötésével jön létre.

**Feltételek, Előnyök**

***Pályázati feltételek:***

**Jogállásból fakadó jogszabályi követelmények:**

- Büntetlen előélet

- Cselekvőképesség

- Magyar állampolgárság

KÖZSZOLGÁLLÁS sorszám: 11353

Intézményi iktatószám:

- Erkölcsi bizonyítvány

**Elvárt végzettség/képesítés:**

- 2. Befejezett 8. osztály, alap- és középfokú részszakképesítések,

felnőttképzési szakmai végzettség, speciális készségfejlesztő szakiskolai szakképzettség,

vagy részszakma (középfokú szakképzettség) , Egyéb végzettség, 8 általános

**Egyéb pályázati feltétel meghatározása:**

- falugondnoki képesítés megszerzésének vállalása

**Járművezetői engedély kategória:** B

***Pályázat elbírálása során előnyt jelent:***

**A pályázat elbírálása során előnyt jelent a szakmai tapasztalat?:** Nem

**A pályázat elbírálása során előnyt jelent a vezetői tapasztalat?:** Nem

**A pályázat részeként benyújtandó igazolások, alátámasztó dokumentumok:**

- végzettséget/képzettséget igazoló okirat(ok) másolata

- önéletrajz

- A Kjt. 20/A.§ (5) bekezdés b) pontja alapján a pályázó a pályázathoz csatolja arról szóló

nyilatkozatát, hogy a pályázati anyagában foglalt személyes adatainak a pályázati

eljárással összefüggésben szükséges kezeléséhez hozzájárul.

- 3 hónapnál nem régebbi erkölcsi bizonyítvány

- hozzájáruló nyilatkozat pályázati anyagba betekintésről

**A pályázat benyújtásának határideje:** 2023.05.19. 00:00

**A pályázat elbírálásának módja:** A határidő lejártát követő képviselő-testületi ülésen. A

Képviselő-testület fenntartja a jogot a pályázati eljárás érvénytelenné nyilvánítására.

**A pályázat elbírálásának határideje:** 2023.05.30. 00:00

**A pályázati kiírás további közzétételének helye:** Önkormányzat hirdetőtábláján

**Állás tervezett betöltésének időpontja:** 2023.06.01.

**Publikálás tervezett időpontja:** 2023.05.04.

Képviselő-testület felhatalmazza a polgármestert a szükséges intézkedések megtételére.

Felelős:polgármester

Határidő: 2023.05.04.

**10)Vegyes ügyek**

**Előadó: polgármester**

Boros Tamás polgármester elmondja, hogy a Magyar Falu Program keretében felajánlottak ingyenes átvétellel ingatlanokat. Nem nagy területekről van szó, Magyargencs 828, 438,841,862,522/2 hrsz alatti ingatlanok. A későbbi karbantartás miatt jó lenne, ha az önkormányzat átvenné őket. Javasolja, hogy fogadja az önkormányzat az ingatlanokat.

Megkérdezi, hogy van-e valakinek kérdése, hozzászólása?

Boros Tamás polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Magyargencs Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**28/2023.(IV.27.) önkormányzati határozata**

1. Magyargencs Község Önkormányzat Képviselő-testüelete a nemzeti vagyonról szóló 2011. évi CXCVI. törvény 13. § (3) bekezdésében foglaltak alapján, a Magyar Falu Program II ütemének keretében, annak településfejlesztéssel, népességcsökkenés megállításával, az életminőség javításával kapcsolatos céljainak elérése érdekében a Maradványvagyon-hasznosító Zrt-nél (a továbbiakban: MVH Zrt.) kezdeményezi és kérelmezi a Magyar Állam tulajdonában lévő, az MVH Zrt. által a „Magyar Falu Program” keretében kiajánlott *„Adatlap* *a Magyar Falu Program keretében felajánlott ingatlanok összesítő listájáról*” című táblázatban szereplő valamennyi **ingatlan/ ingatlan-hányad** (a továbbiakban: Ingatlanok) **összességének Önkormányzati tulajdonba adását.**
2. A Képviselő-testület felhatalmazza a polgármestert, hogy az *„Adatlap* *a Magyar Falu Program keretében felajánlott ingatlanok összesítő listájáról*” című táblázatban szereplőingatlan(ok) ingyenes önkormányzati tulajdonba adásával kapcsolatos eljárás során az MVH Zrt. felé teljes jogkörben eljárjon, és valamennyi nyilatkozatot megtegyen.

Felelős: polgármester

Határidő: azonnal

Boros Tamás polgármester elmondja, hogy a falunapi programok kezdenek összeállni, pár napon belül kiküldi a Verával. Ökumenikus istentisztelettel kezdődik majd a falunap, melyet az énekkar is tevékenyen részt vesz. A többi program még pontosítás alatt van, napokon belül véglegesítjük.

Az idén is részt veszünk a konyhakert programban. A komposztálás a fő szempont az idén. Reméljük, hogy a tavalyihoz hasonlóan, az idén is sikeres lesz.

Az iskolával épületén felújításra lenne szükség. Első körben a tetőszerkezetet kellene megújítani, de ezt nagyban hátráltatja a műemlék jelleg. Ezt le kellene vetetni. A tetőszerkezet felújítása nagy költséggel jár, a közelmúltban ilyen horderejű pályázat nem volt. A kultúrházon is van még javítani való, apránként meg tud újulni. Pályázat keretében a szolgálati lakás és az orvosi rendelő felújítása is szükségessé válik.

A településen a fűnyírási munkálatokat egyszerűsített foglalkoztatás keretében oldja meg az önkormányzat.

Megkérdezi van-e valakinek még kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. április 27-i nyilvános ülést 19 óra 39 perckor berekeszti.

K.m.f.

Boros Tamás Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző